# УТВЪРДИЛ:

# УПРАВИТЕЛ НА НЗОК

# Д-Р ДЕЧО ДЕЧЕВ

**СЪГЛАСУВАЛ:**

**ПРЕДСЕДАТЕЛ НА УС НА БЛС**

**Д-Р ИВАН МАДЖАРОВ**

**ДОГОВОР**

**ЗА**

**ИЗВЪРШВАНЕ НА КЛИНИЧНИ ПРОЦЕДУРИ**

Днес, ………………………./2019 г. в гр. ……………...........……………...., между

**НАЦИОНАЛНАТА ЗДРАВНООСИГУРИТЕЛНА КАСА,** с адрес:гр. София 1407, ул. “Кричим” №1, БУЛСТАТ 121858220

представлявана от директора на Районна здравноосигурителна каса – гр. .............…..............

наричана за краткост по-долу **ВЪЗЛОЖИТЕЛ –** от една страна

и

………………………………………………………………………………………...................…

*(вид, наименование и правноорганизационна форма на лечебно заведение по чл. 5, ал .1 от ЗЛЗ и чл. 9, ал. 1 от ЗЛЗ)*

със седалище и адрес на управление ……………………………………….…....................…….

местонахождение на лечебното заведение (адрес/и на помещенията, в които ще се извършва лечебната дейност)

...........................................................................................................................................................

представлявано от ……………………………………………………..……….….................…….

*(трите имена на представляващия лечебното заведение)*

в качеството на ………………………………………………………………….…...................…..

*(управител; изпълнителен директор; прокурист;директор, пълномощник и др.)*

ПМС № ................./.................. г. за откриване/преобразуване на лечебното заведение по чл. 5, ал. 1 от ЗЛЗ.

*(за лечебните заведения по чл. 5, ал. 1 от ЗЛЗ)*

Разрешение № ………/…….. г. за осъществяване на лечебна дейност на лечебното заведение, издадено от министъра на здравеопазването.

*(за лечебни заведения за болнична помощ по чл. 9, ал. 1 от ЗЛЗ)*

Регистрационен № ………….………/.......... г. от регистъра в МЗ на лечебното заведение за болнична помощ по чл. 9, ал. 1 от ЗЛЗ, съгласно *Наредбата за водене на регистър на лечебните заведения за болнична помощ, центровете за психично здраве, центровете за кожно-венерически заболявания, комплексните онкологични центрове, домовете за медико-социални грижи и диализните центрове.*

Идентификационен код (ИК) .................................... от търговския регистър на Агенцията по вписванията.

*(в случаите, когато лечебното заведение е регистрирано по ТЗ или ЗК)*

Банка ……………………………………………….

Банкова сметка: ………………..

IBAN: ..............................................

BIC код на банката .............................................

тел./факс №……....................................….

наричан по-долу за краткост **ИЗПЪЛНИТЕЛ** - от друга страна

на основание чл. 59, ал. 1 от Закона за здравното осигуряване (ЗЗО) и в съответствие с Националния рамков договор за медицинските дейности между Националната здравноосигурителна каса (НЗОК) и Българския лекарски съюз (БЛС) за 2018 г. (НРД за медицинските дейности за 2018 г.), (обн., ДВ, бр. 28 от 29.03.2018 г., в сила от 1.04.2018 г., изм. и доп., бр. 34 от 20.04.2018 г., в сила от 1.04.2018 г., изм. и доп., бр. 4 от 11.01.2019 г., в сила от 1.01.2019 г.) за извършване на клинични процедури (КПр), се сключи настоящият договор за следното:

РАЗДЕЛ І

ПРЕДМЕТ НА ДОГОВОРА

Чл. 1. (1) С този договор ИЗПЪЛНИТЕЛЯТ се задължава да извършва на здравноосигурени лица (ЗОЛ), на здравнонеосигурени лица по § 2, ал. 1 от Закона за бюджета на Националната здравноосигурителна каса (ЗБНЗОК) за 2019 г. (за интензивни грижи) и на лицата по § 8, ал. 1 от ЗБНЗОК за 2019 г., медицинска помощ по КПр по приложение № 8 към чл. 1 от Наредба № 3 от 2018 г. за определяне на пакета от здравни дейности, гарантиран от бюджета на НЗОК (обн. ДВ, бр. 29 от 30.03.2018 г., изм. и доп., бр. 76 от 14.09.2018 г., бр. 2 от 4.01.2019 г.) (Наредба № 3 от 2018 г.) и посочени в приложение № 19а „Клинични процедури“ и приложение № 19б „Клинична процедура № 5” на НРД за медицинските дейности за 2018 г., както следва:

I. Клинични процедури от приложение № 19а „Клинични процедури“:

🗌 1. „Диализно лечение при остри състояния“

|  |  |
| --- | --- |
| Структура (клиника/отделение), в която ще се осъщесвява дейността | Брой легла, с които ще се осигури изпълнението на този договор |
| …………………………………………………… | ……………………………………………… |

🗌 2. „Интензивно лечение на новородени деца с асистирано дишане“

|  |  |
| --- | --- |
| Структура (клиника/отделение), в която ще се осъщесвява дейността | Брой легла, с които ще се осигури изпълнението на този договор |
| ……………………………………………………. | ……………………………………………… |

🗌 3. „Интензивно лечение, мониторинг и интензивни грижи с механична вентилация и/или парентерално хранене“

|  |  |
| --- | --- |
| Структура (клиника/отделение), в която ще се осъщесвява дейността | Брой легла, с които ще се осигури изпълнението на този договор |
| ……………………………………………………. | ……………………………………………… |

🗌 4. „Интензивно лечение, мониторинг и интензивни грижи без механична вентилация и/или парентерално хранене“

|  |  |
| --- | --- |
| Структура (клиника/отделение), в която ще се осъщесвява дейността | Брой легла, с които ще се осигури изпълнението на този договор |
| ……………………………………………………. | ……………………………………………… |

*(посочват се съответните КПр, за които ИЗПЪЛНИТЕЛЯТ сключва договор)*

***Забележка:***

*В случай, че ИЗПЪЛНИТЕЛЯТ осъществява изпълнението на този договор в отделения без легла/структура без легла, колона втора на съответната таблица не се попълва.*

II. „Клинична процедура по приложение № 19б “Клинична процедура№ 5“

|  |  |
| --- | --- |
| Структура (клиника/отделение), в която ще се осъщесвява дейността | Брой легла, с които ще се осигури изпълнението на този договор |
|  |  |

***Забележка:***

*В случай, че ИЗПЪЛНИТЕЛЯТ осъществява изпълнението на този договор в отделения без легла/структура без легла, колона втора на съответната таблица не се попълва.*

*(прилага се и съответно се индивидуализират текстовете, като ненужното се заличава)*

(2) ВЪЗЛОЖИТЕЛЯТ се задължава да закупува и заплаща дейностите по ал. 1, съгласно глава деветнадесета, раздели VI, VIII и ІХ от НРД за медицинските дейности за 2018 г.

(3) ИЗПЪЛНИТЕЛЯТ осъществява дейността по ал. 1 съгласно изискванията на Закона за лечебните заведения (ЗЛЗ), Закона за здравето (ЗЗ), ЗЗО, ЗБНЗОК за 2019 г., подзаконовите нормативни актове по прилагането им, Кодекса на професионалната етика, НРД за медицинските дейности за 2018 г.

**РАЗДЕЛ ІІ**

**ПРАВА И ЗАДЪЛЖЕНИЯ НА СТРАНИТЕ**

**Чл. 2.** ВЪЗЛОЖИТЕЛЯТ има следните права:

1. да упражнява контрол по изпълнението на настоящия договор;

2. да упражнява контрол върху оказаната медицинска помощ съгласно ЗЗО, НРД за медицинските дейности за 2018 г. и Инструкцията, издадена от управителя на НЗОК на основание чл. 72, ал. 10 от ЗЗО;

3. да дава препоръки за подобряване на дейността на ИЗПЪЛНИТЕЛЯ и да следи за тяхното изпълнение;

4. да изисква и получава от ИЗПЪЛНИТЕЛЯ установената документация в сроковете, определени в НРД за медицинските дейности за 2018 г.

Чл. 3. (1) ВЪЗЛОЖИТЕЛЯТ има следните задължения:

1. да спазва правата на ЗОЛ и на пациента, установени в ЗЗО и Закона за здравето (ЗЗ) и да ги запознава с тях;

2. да следи за спазване на правата на ЗОЛ и на пациента от страна на ИЗПЪЛНИТЕЛЯ;

3. да заплаща определените съгласно НРД за медицинските дейности за 2018 г. цени на извършената и отчетена болнична медицинска помощ;

4. предоставя на ИЗПЪЛНИТЕЛЯ текуща информация и съдействие, във връзка с изпълнение на договора.

**Чл. 4.** (1) ИЗПЪЛНИТЕЛЯТ има право да получава договореното заплащане за извършената и отчетена дейност по КПр при условията, в сроковете и по реда, определени в НРД за медицинските дейности за 2018 г. и настоящия договор.

(2) ИЗПЪЛНИТЕЛЯТ има право при поискване да получава текуща информация и съдействие от ВЪЗЛОЖИТЕЛЯ относно възложената му за изпълнение медицинска дейност.

**Чл. 5.** ИЗПЪЛНИТЕЛЯТ, респ. лекарят, работещ в лечебното заведение в изпълнение на този договор, се задължава:

1. да осигурява договорената медицинска дейност по КПр, съгласно посочените условия в НРД за медицинските дейности за 2018 г., както и утвърдените медицински стандарти, а при липса на стандарти за посочените специалности – в подписаните или приети от научните дружества за тях консенсусни протоколи за лечение;

2. да оказва медицинска дейност по вид, обем и сложност, съответстващи на договорените, като спазва установените в приложение № 19а „Клинични процедури“ и приложение № 19б “Клинична процедура № 5”от НРД за медицинските дейности за 2018 г., изисквания и правила за провеждане на диагностика и клинично лечение на заболяванията, както и регистриране на извършените дейности, включени в КПр;

3.да поддържа по всяко време на изпълнението на договора функционираща и изправна медицинска апаратура и оборудване, посочена в приложение № 19а „Клинични процедури“ и приложение № 19б “Клинична процедура № 5” от НРД за медицинските дейности за 2018 г.;

4. да разполага с медицински специалисти на основен трудов договор; както и със специализанти (в лечебното заведение могат да работят и специализанти със същите специалности); в случаите, в които не разполага с медицински специалисти на основен трудов договор, ИЗПЪЛНИТЕЛЯТ може да сключва трудови договори за допълнителен труд по Кодекса на труда с медицински специалисти, осъществяващи дейност в болнични структури без легла за следните специалности:

а) вирусология;

б) клинична микробиология;

в) клинична паразитология;

г) клинична патология;

д) нуклеарна медицина.

5. да осигури дейността на липсващите му структурни звена с необходимата медицинска апаратура и оборудване чрез договор с друго лечебно заведение за болнична или извънболнична помощ в случаите, когато съответната КПр допуска това, както следва:

а) с лечебни заведения, които се намират на територията на същата област, или с по-близко лечебно заведение в съседна област;

б) с лечебни заведения на територията на друга област, когато на териториятта на областта липсват имунологична, цитогенетична, генетична лаборатория за метаболитен, ензимен и ДНК анализ, вирусологична, паразитологична, химико-токсикологична, нуклеарномедицинска лаборатория (вкл. радиоизотопна лаборатория), клинична патология и микробиология, магнитно-резонансна томография/компютърна томография;

6. да еоборудвано и поддържа софтуер за отчет на договорената и извършена медицинска дейност;

7.да разполага по всяко време на изпълнението на договора с медицински специалисти със съответна квалификация, необходима за изпълнението на договора и посочена в приложение № 19а „Клинични процедури“ и приложение № 19б “Клинична процедура № 5”от НРД за медицинските дейности за 2018 г.;

8. да осигурява непрекъснато 24-часово изпълнение на лечебната дейност по медицински специалности, съгласно разрешението за осъществяване на лечебна дейност;

9. да не изисква заплащане или доплащане от ЗОЛ за дейност - предмет на настоящия договор, с изключение на случаите в които лицето е с прекъснати здравноосигурителни права съгласно чл. 109 от ЗЗО, или е освободено от задължението да заплаща здравноосигурителни вноски и не е възстановило правата си съгласно чл. 40а от ЗЗО;

10. да не изисква заплащане на суми по чл. 37, ал. 1 от ЗЗО от категориите лица по чл. 37, ал. 4 ЗЗО, както и от лицата със заболявания, посочени в приложение № 11 „Списък на заболяванията, при които ЗОЛ са освободени от потребителска такса по чл. 37, ал. 1 ЗЗО“ от НРД за медицинските дейности за 2018 г.;

11. да предоставя задължително изискваната от НЗОК отчетна документация в срокове, структура и формат, определена в НРД за медицинските дейности за 2018 г., Закона за счетоводството, както и в съответствие със здравните индикатори от Министерство на здравеоапазването;

12. да осигурява на длъжностните лица на НЗОК и на длъжностните лица на РЗОК –контрольори достъп до помещенията, в които се извършва лечебната дейност, както и достъп до документацията, свързана с изпълнението на настоящия договор;

13. да спазва правата на ЗОЛ и на пациента, регламентирани в ЗЗО и ЗЗ, както и да ги запознава с тях;

14. да осигурява условия, които гарантират правата на ЗОЛ, включително и в качеството им на пациенти, при оказването на болничната помощ;

15. да не разпространява данни, свързани с личността на ЗОЛ, станали му известни при или по повод оказване на медицинска помощ, освен в случаите, предвидени със закон;

16. да предоставя на пациента ясна и достъпна информация за здравословното му състояние и методите на евентуалното му лечение;

17. да уведомява и представя в РЗОК копие от съответния документ до 14 работни дни от настъпване на промяна на всяко от обстоятелствата, удостоверени с документи по чл. 265, респ. чл. 266 от НРД за медицинските дейности за 2018 г.;

18. да уведомява и представя в РЗОК копие от съответния документ в срок до 5 работни дни от настъпване на промяна на всяко от обстоятелствата, удостоверени с документи по чл. 265, т. 6 от НРД за медицинските дейности за 2018 г.;

19. да уведомява и представя в РЗОК актуален сертификат в срок до 14 работни дни от издаването му – при всяко изтичане на срока на валидност на документа по чл. 265, т. 12 от НРД за медицинските дейности за 2018 г.;

20. предостави на РЗОК приложение № 1 (неразделна част от настоящия договор), в което се посочват всички лекари на основен трудов договор, оказващи медицинска помощ по КПр;

21. предостави на РЗОК и приложение № 1а (неразделна част от настоящия договор), в което се посочват всички лекари без специалност и лекарите специализанти, работещи на основен трудов договор под ръководството и разпореждането на лекар с придобита специалност, оказващи медицинска помощ по КПр;

22. представя в РЗОК ежемесечно, през отчетния период отработен график за предходния месец на специалистите, работещи по КПр.

23. съобразява приема на пациенти по този договор с капацитета на лечебното заведение, разписан като брой и вид болнични легла (съгласно правилника за устройството и дейността на лечебното заведение).

24. задължително осигурява не по-малко от 10 на сто от общия брой болнични легла за активно лечение във всяка болнична структура (с изключение на структури по медицинска онкология, лъчелечение и нуклеарна медицина), за прием на пациенти в спешно състояние.

**РАЗДЕЛ ІІІ**

**ЗАДЪЛЖЕНИЯ НА СТРАНИТЕ ПО ИНФОРМАЦИОННОТО ОСИГУРЯВАНЕ И ОБМЕНА НА ИНФОРМАЦИЯ**

**Чл. 6.** (1) На основание чл. 50 от ЗЗО при ползване на болнична помощ по този договор ИЗПЪЛНИТЕЛЯТ, изисква от лицата представяне на документи, удостоверяващи самоличността им съгласно Закона за българските лични документи. Документите се представят при постъпване в и при напускане на лечебното заведение.

(2) На лицата, на които не се издават документи по ал. 1, се изискват документи, удостоверяващи самоличността им, съгласно националното законодателство на държавата, чиито граждани са лицата.

(3) Лицата в производство за предоставяне на статут на бежанец или право на убежище представят удостоверяващ самоличността им документ, издаден от Държавната агенция за бежанците.

(4) Лицата в процедура по издаване на документ, удостоверяващ самоличността им, поради изгубване, кражба, повреждане, унищожаване, подмяна и промяна в данните, представят декларация по чл. 17, ал. 1 от Правилника за издаване на българските лични документи или друг документ, удостоверяващ изброените обстоятелства, издаден от съответните компетентни органи.

(5) В случаите, когато лицата постъпват в спешно състояние и документ по ал. 1, 2, 3 или 4 не може да бъде представен, същият се представя до момента на напускане на ИЗПЪЛНИТЕЛЯ.

(6) ИЗПЪЛНИТЕЛЯТ, събира данните от документа за самоличност по ал. 1 и 4, както и информация за датата и часа на постъпване и на напускане на лечебното заведение, в клиентската част на информационна система на НЗОК „Регистрационна система на събития по хоспитализация и дехоспитализация“. Данните от документите с машинночитаема зона се събират чрез електронен четец, а тези от документите без машинночитаема зона се въвеждат ръчно.

(7) При оказване на БМП на малолетно лице, ИЗПЪЛНИТЕЛЯТ събира в клиентската част на информационната система по ал. 6 трите имена и единния граждански номер на лицето, както и данните от документа по ал. 1 на лицето, което може да изразява информирано съгласие за осъществяване на медицински дейности, съгласно изискванията на ЗЗ.

(8) Информационната система по ал. 6 на база събраните от ИЗПЪЛНИТЕЛЯ данни за всяко лице, генерира електронен документ, който се подписва от упълномощено от ИЗПЪЛНИТЕЛЯТ лице чрез валидно удостоверение за квалифициран електронен подпис по смисъла на чл. 13, ал. 3 от ЗЕДЕП. Удостоверението следва да бъде издадено от акредитиран доставчик на удостоверителни услуги и да съдържа ЕИК по чл. 23 от Закона за търговския регистър/код по БУЛСТАТ, наименование на лечебното заведение, ЕГН/ЛНЧ и трите имена на упълномощеното лице.

(9) ИЗПЪЛНИТЕЛЯТ незабавно изпраща чрез клиентската част на информационната система по ал. 6 електронния документ по ал. 8 в сървърната част на системата, разположена в ЦУ на НЗОК.

(10) ВЪЗЛОЖИТЕЛЯТ (НЗОК) изготвя и публикува на интернет страницата си инструкции за ползване на клиентската част на информационната система по ал. 6.

**РАЗДЕЛ ІV**

УСЛОВИЯ И РЕД ЗА ОКАЗВАНЕ НА ДЕЙНОСТИ ПО КЛИНИЧНИ ПРОЦЕДУРИ

**Чл. 7.** (1) ИЗПЪЛНИТЕЛЯТ е длъжен да обяви:

1. здравните дейности, гарантирани от бюджета на НЗОК;

2. стойността, която НЗОК заплаща за здравните дейности;

3. безплатно предоставяните медицински услуги по чл. 82 от Закона за здравето;

4. случаите, когато лицата имат право на целеви средства от републиканския бюджет и начина на отпускането им;

5. случаите, когато лицата заплащат медицинска помощ, извън обхвата на задължителното здравно осигуряване;

6. информация за здравноосигурителните дружества, с които имат сключен договор;

7. списък на заболяванията, при които задължително здравноосигурените лица са освободени от заплащане на сумите по чл. 37, ал. 1 от ЗЗО.

(2) Информацията по ал. 1 се обявява и на интернет страницата на лечебните заведения или се оповестява по друг обичаен начин.

(3) ИЗПЪЛНИТЕЛЯТ обявява на видно място, достъпно за ЗОЛ:

1. наименованията на КПр, за които е сключен настоящият договор и цените, които НЗОК заплаща за тях;

2. работния график на кабинетите в диагностично-консултативния блок/приемния кабинет (ДКБ/ПК);

3. списък на групи лица, освободени от потребителска такса;

**Чл. 8.** При изпълнение на настоящия договор ИЗПЪЛНИТЕЛЯТ се задължава:

1. да осигурява на пациентите непрекъснатост на медицинската дейност по КПр, както и координация между лекарите-специалисти, които я осъществяват;

2. да отразява извършените медицински дейности по КПр в медицинската документация, посочена в НРД за медицинските дейности за 2018 г., както и в останалата медицинска документация, в която се регистрират извършените медико-диагностично изследвания и инструментални процедури, в случаите в които е предвидено.

**Чл. 9.** В процеса на диагностика, лечение и обслужване на пациента ИЗПЪЛНИТЕЛЯТ прилага утвърдени начини на действие, съобразени с указанията за клинично поведение в процедурите.

**Чл. 10.** ИЗПЪЛНИТЕЛЯТ няма право да прилага диагностични и лечебни методи, които:

1. не са утвърдени в медицинската практика, противоречат на медицинската наука и създават повишен риск за здравето и живота на пациента;

2. водят до временна промяна в съзнанието, освен ако за прилагането им пациентът е дал съгласието си или ако са налице обстоятелствата по чл. 89, ал. 2 и ал. 3 от ЗЗ.

**Чл. 11.** (1) Клинична процедура № 1 „Диализно лечение при остри състояния“ се извършва в полза на ЗОЛ, на които е издадено „Медицинско направление за клинични процедури/амбулаторни процедури“ (бл. МЗ - НЗОК № 8) от лекар от лечебно заведение - изпълнител на същата.

(2) Направлението по ал. 1 се издава еднократно за месеца на ЗОЛ с остри състояния, налагащи провеждане на диализно лечение.

(3) Нова процедура се провежда при наличие на показания за провеждане на диализно лечение.

**Чл. 12.** (1) Клинична процедура № 2 „Интензивно лечение на новородени деца с асистирано дишане“ се извършва в полза на ЗОЛ, на които е издадено „Медицинско направление за клинични процедури/амбулаторни процедури“ (бл. МЗ - НЗОК № 8) от лекар от лечебно заведение – изпълнител на същата.

(2) Направлението по ал. 1 се издава еднократно за месеца при показания за продължаване на интензивното лечение след приключване на лечението по КП от приложение № 17а.

(3) Започната процедура не може да бъде прекратена преди изтичане на продължителността. Нова процедура се провежда при наличие на показания за продължаване на интензивното лечение.

(4) Прекратяване на процедурата по ал. 1 (дехоспитализация или привеждане в про­филно отделение) се предприема само ако пациентът излезе от моделите на прием (в т. ч. обективни данни за отпадане на необходимостта от механична вентилация или от асистирано дишане с назален СРАР) и при него не се появят нови приемни критерии в продължение на 24 последователни часа. Посочените 24 часа, в които пациентът се наблюдава, се считат за една процедура.

**Чл. 13.** (1) Клинични процедури № 3 „Интензивно лечение, мониторинг и интензивни грижи с механична вентилация и/или парентерално хранене“ и № 4 „Интензивно лечение, мониторинг и интензивни грижи без механична вентилация и/или парентерално хранене“ се извършват в полза на пациенти, на които е издадено „Медицинско направление за провеждане на клинични процедури/амбулаторни процедури“ (бл. МЗ - НЗОК № 8А) от лекар от лечебно заведение - изпълнител на процедурите.

(2) Нови процедури се провеждат при наличие на показания за продължаване на интензивното лечение.

**Чл. 14.** (1) Клинична процедура № 5 „Лечение на новородени деца с вродени сърдечни малформации, претърпели сърдечна оперативна интервенция до навършване на 1-годишна възраст” се извършва в полза на ЗОЛ, на които е издадено „Медицинско направление за провеждане на клинични процедури/амбулаторни процедури” (бл. МЗ-НЗОК № 8а) от лекар от лечебно заведение – изпълнител на процедурата.

(2) Нови процедури се провеждат при наличие на показания за продължаване на лечението.

**Чл. 15.** (1) Процедурите по чл. 11, ал. 1, чл. 12, ал. 1, чл. 13, ал. 1 и 14, ал. 1 се извършват в съответствие с алгоритмите по приложение № 19а „Клинични процедури“ и приложение № 19б “Клинична процедура № 5“и се отразяват в посочените в тези алгоритми документи.

(2) Клинични процедури № 1 и 2 се отчитат в РЗОК с екземпляр от „Медицинско направление за клинични процедури/амбулаторни процедури“ (бл. МЗ - НЗОК № 8), фактура/електронна фактура и спецификация за извършената дейност.

(3) Клинични процедури № 3, 4 и 5 се отчитат с екземпляр от „Медицинско направление за провеждане на клинични процедури/амбулаторни процедури“ (бл. МЗ - НЗОК № 8А), фактура или електронна фактура и спецификация за извършената дейност.

*(текстовете на чл. 11, 12, 13, 14 и 15 се прилагат и индивидуализират, с оглед на включените в предмета на договора КПр от приложение**№ 19а „Клинични процедури“* *и приложение № 19б “Клинична процедура № 5“ от НРД за медицинските дейности за 2018 г.)*

**РАЗДЕЛ V**

**ЦЕНИ, УСЛОВИЯ И СРОКОВЕ ЗА ОТЧИТАНЕ И ЗАПЛАЩАНЕ**

**Чл. 16.** (1) ВЪЗЛОЖИТЕЛЯТ закупува и заплаща на ИЗПЪЛНИТЕЛЯ договорената съгласно чл. 1, ал. 1 от настоящия договор, извършена и отчетена от ИЗПЪЛНИТЕЛЯ медицинска дейност по КПрот приложение № 19а „Клинични процедури“и/или приложение № 19б “Клинична процедура № 5“.

..............................................................

*(посочват се КПр, за които ИЗПЪЛНИТЕЛЯ сключва договор)*

(2) Заплащането на медицински дейности по ал. 1 се извършва след влизане в сила на настоящия договор.

**Чл. 17.** (1)Цени на КПр, съгласно чл. 331аНРД за медицинските дейности за 2018 г.:

………………………………………………………………………………………

*(посочват се КПр, за които е сключен договорът, като се вписват съответните цени)*

(2) Заплащането по ал. 1 обхваща:

1. медико-диагностични изследвания, медицински процедури и прегледи, необходими за удостоверяване на необходимостта от хоспитализация;

2 медицински дейности по КПр, в стойността на които се включват: необходимите за дейността лекарствени продукти, анестетици и контрастни вещества услуги, включващи професионални грижи и диетично хранене, предоставени на пациентите по време на тяхната хоспитализация;

3. медицинска експертиза на временната неработоспособност на пациентите.

(3) При промяна на терапията във връзка с придружаващо хронично заболяване, лекарствата за периода на хоспитализация се осигуряват от ИЗПЪЛНИТЕЛЯ.

(4) За всеки отделен случай по КПр № 2, 3 и 4 определената цена за един леглоден се умножава по броя на пролежаните леглодни при спазване на ограниченията за болничен престой, установен в алгоритъма на съответната КПр.

(5) Цените по ал. 1 подлежат на корекция, когато при извършване на анализите по чл. 334а, ал. 2 от НРД за медицинските дейности за 2018 г. се установи превишение на договорените обеми и/или очакван преразход на средствата за здравноосигурителни плащания за медицински дейности в БМП спрямо месечното разпределение на бюджета за съответния отчетен/прогнозен период, надхвърлящ с повече от 3 на сто с натрупване определените параметри в месечното разпределение на бюджета за БМП за съответния отчетен/прогнозен период. Коригираните цени след прилагане на реда на чл. 334а на НРД за медицинските дейности за 2018 г. се отразяват по този договор с допълнително споразумение.

**Чл. 18.** (1) В случай на хоспитализация по КПр и необходимост от провеждане на клинична пътека/амбулаторна процедура (КП/АПр) и/или КПр в рамките на същия болничен престой се заплаща КП и АПр и/или КПр с изключение на:

1. клинични процедури № 3 и 4 в рамките на същия болничен престой по КП № 114 и 115;

2. клинична процедура № 3 в рамките на същия болничен престой по КП № 18, 23, 30, 47, 55, 65 и 66, в които кодът за механична вентилация (\*96.70 или \*96.71 или \*96.72) е задължителен за извършване и отчитане на посочените КП;

3. клинична процедура № 1 в рамките на АПр № 1, 2 и 3 и КПр № 3 и 4;

4. амбулаторна процедура № 10 в рамките на КПр № 3 и 4;

5. амбулаторни процедури № 1, 4 - 36 в рамките на същия болничен престой по КПр № 3 и 4.

6. Клинична процедура № 5 не се изпълнява по едно и също време с КПр № 3 или 4.

(2) В случай на хоспитализация по определена КП и необходимост от провеждане на КПр (№ 1, 2, 3 и 4) от приложение № 19а „Клинични процедури“ в рамките на същия болничен престой, престоят по процедурите от посоченото приложение не следва да се счита като престой по съответната КП.

(3) В случай на хоспитализация по определена КП и необходимост от провеждане на КПр № 3 и/или 4 в рамките на същия болничен престой дехоспитализацията може да се осъществи при неизпълнен минимален болничен престой и изпълнени критерии за дехоспитализация, но не по-малко от два дни след приключване на КПр. В този случай минималният болничен престой по съответната КП се счита за изпълнен.

(4) Заплащането на КПр № 3 и 4 се извършва съобразно използваемостта на интензивните легла в клиниките и отделенията за анестезиология, реанимация и интензивно лечение от второ и трето ниво на комепетентност, съгласно Наредба № 49, като интензивните легла за изпълнение на КПр № 3, следва да са оборудвани и с необходимата медицинска апаратура за провеждане на механична вентилация.

(5) След оперативното лечение по КП № 117, 118, 119, 120 и 122 (при изпълнени основни диагностични и терапевтични процедури, както и при спазен минимален болничен престой) и при наличие на показания за продължаване на лечението по отношение на пациента могат да бъдат проведени КПр № 5.

**Чл. 19.** (1) ВЪЗЛОЖИТЕЛЯТ заплаща извън цената на КПр лекарствени продукти, които на основание [чл. 45, ал. 20 ЗЗО](apis://Base=NARH&DocCode=4667&ToPar=Art45_Al20&Type=201/) са включени в пакета, определен с наредбата по [чл. 45, ал. 2 от ЗЗО](apis://Base=NARH&DocCode=4667&ToPar=Art45_Al2&Type=201/), при животозастрашаващи кръвоизливи, спешни оперативни и инвазивни интервенции при пациенти с вродени коагулопатии.

(2) Лекарствените продукти по ал. 1 се предписват, отпускат и прилагат в условията на болничната помощ при спазване на диагностично-лечебния алгоритъм на АПр № 38 *(лекарствени продукти, прилагани при животозастрашаващи кръвоизливи, спешни оперативни и инвазивни интервенции при пациенти с вродени коагулопатии)*, както и на следните изисквания:

1. пациентът е с установено заболяване и лекарственият продукт е включен в списъка по [чл. 262, ал. 6, т. 2 от ЗЛПХМ](apis://Base=NARH&DocCode=40692&ToPar=Art262_Al6_Pt2&Type=201/) (приложение № 2 на Позитивния лекарствен списък);

2. необходимостта от приложение на лекарствени продукти по ал. 1 се заявява от приемащото лечебно заведение; лекарствените продукти се осигуряват и отпускат от лечебно заведение – изпълнител на АПр № 38 *(лекарствени продукти, прилагани при животозастрашаващи кръвоизливи, спешни оперативни и инвазивни интервенции при пациенти с вродени коагулопатии)*;

3. отпуснатите лекарствени продукти по ал. 1 се прилагат от лечебното заведение, провеждащо лечението на основното заболяване;

4. приложените лекарствени продукти се отчитат и заплащат на лечебното заведение, провело АПр № 38 *(лекарствени продукти, прилагани при животозастрашаващи кръвоизливи, спешни оперативни и инвазивни интервенции при пациенти с вродени коагулопатии)*, като при отчитането им в РЗОК се представят и посочените в алгоритъма на амбулаторната процедура документи.

**Чл. 20.** ВЪЗЛОЖИТЕЛЯТ заплаща на ИЗПЪЛНИТЕЛЯ за случай по КПр при наличие на следните условия:

1. отчетената КПр е включена в предмета на настоящия договор и същата е извършена от специалисти, посочени в приложение № 1 към договора по съответната КПр;

2. пациентът е с непрекъснати здравноосигурителни права, с изключение на неосигурени лица по § 2, т. 1 от ЗБНЗОК за 2019 г.- за интензивно лечение, както и лицата по § 8, ал. 1 от ЗБНЗОК за 2019 г.

3. спазени са условията за завършена процедура, съгласно алгоритъма на съответната КПр;

4. извършената дейност по КПр е отчетена при условията и по реда на НРД за медицинските дейности за 2018 г. и настоящия договор;

5. изпълнени са изискванията на чл. 6.

**Чл.** **21.** (1) При КПр, която не е завършена, индикациите за хоспитализация, диагностично-лечебният алгоритъм и/или критериите за дехоспитализация не са спазени, дейността не се заплаща.

(2) Изключения от ал. 1 се допускат при смърт на пациент в случаите, в които не е спазен минималният болничен престой, но са извършени всички основни диагностични и терапевтични/оперативни процедури съгласно диагностично-лечебния алгоритъм на КПр.

(3) При настъпила в хода на лечението по определена КПр смърт на пациент в случаите, в които не са извършени всички изискуеми основни диагностични и терапевтични/оперативни процедури, дейността по КПр, се заплащат/не се заплащат след извършване на проверка.

**Чл. 22.** (1) В случаите, в които при лечение на пациент по определена КПр, която не е завършена, настъпят индикации за необходимост от лечение по друга КП, АПр и КПр, за която лечебното заведение няма сключен договор, ИЗПЪЛНИТЕЛЯТ е длъжен да преведе пациента в друго лечебно заведение, сключило договор за съответната КП, АПр и КПр.

(2) Процесът по превеждането включва изписването на пациента от лечебното заведение за болнична помощ, транспортирането и хоспитализацията му в друго лечебно заведение за болнична помощ, сключило договор за съответната КП, АПр и КПр. В този случай дейността се заплаща на лечебното заведение, завършило лечението.

**Чл. 23.** (1) ВЪЗЛОЖИТЕЛЯТ не заплаща отчетена дейност в случаите на хоспитализации с изцяло или частично припокриващи се периоди за един и същ пациент. Когато са отчетени дейности, извършени по едно и също време от изпълнители на извънболнична и на болнична медицинска помощ, се извършва проверка на изпълнителите за тези дейности. Не се заплаща на изпълнителя, който е отчел неизвършена дейност, и съответно изпълнителят възстановява неоснователно получените суми.

(2) ВЪЗЛОЖИТЕЛЯТ не заплаща КПр, в случаите, в които при извършен внезапен контрол се констатира отсъствие на пациента и/или регламентирана по време от началото на болничния престой, но неизвършена и недокументирана задължителна процедура към момента на извършване на проверката в лечебното заведение по време на хоспитализация.

(3) ВЪЗЛОЖИТЕЛЯТ не заплаща дейности, които не са били включени ежедневно подаваната по елекронен път информация по чл. 24 за съответния отчетен период.

(4) ВЪЗЛОЖИТЕЛЯТ не заплаща дейности, лекарствени продукти и/или медицински изделия за пациенти, хоспитализирани по повод провеждано клинично изпитване. За пациенти, хоспитализирани по повод провеждано клинични изпитване, координиращият главен изследовател своевременно предоставя на съответната РЗОК единен граждански номер на същите.

(5) ВЪЗЛОЖИТЕЛЯТ не заплаща КПр в случаите, при които изпълнителят не е изпълнил изискванията на чл. 6.

(6) Отказът от страна на ЗОЛ за извършване на основни диагностични процедури е основание за незаплащане от страна на РЗОК на лечение по КПр.

(7) Изключение от ал. 6 се допуска в случаите на спешни и животозастрашаващи състояния. В тези случаи ИЗПЪЛНИТЕЛЯТ незабавно уведомява ВЪЗЛОЖИТЕЛЯ (съответната РЗОК), като заплащането на дейността се осъществява след извършване на проверка.

**РАЗДЕЛ VI**

**УСЛОВИЯ И СРОКОВЕ ЗА ЗАПЛАЩАНЕ НА ДЕЙНОСТИТЕ В БОЛНИЧНАТА МЕДИЦИНСКА ПОМОЩ**

**Чл. 24.** (1) ИЗПЪЛНИТЕЛЯТ, ежедневно подава файлове по електронен път в утвърдени от НЗОК формати за оказаната за денонощие дейност, включена в предмета на настоящия договор, през интернет портала на НЗОК или чрез web услуга.

(2) Файловете по ал. 1 съдържат информация за започната, извършена и завършена дейност по КПр на пациенти, включваща извършените дейности съгласно диагностично-лечебен алгоритъм на съответната КПр.

(3) Файловете по ал. 1 се подписват от ИЗПЪЛНИТЕЛЯ с усъвършенстван електронен подпис (УЕП) по смисъла на чл. 13, ал. 2 ЗЕДЕП.

(4) За оказана БМП на правоимащи лица, осигурени в друга държава, спрямо които се прилагат правилата за координация на системите за социална сигурност/двустранни спогодби за социално осигуряване, регистрационните данни на пациента трябва да съответстват на тези в удостоверителния документ за право на обезщетение в натура, в случай на болест, майчинство, трудови злополуки или професионални заболния.

(5) Оказаната болнична медицинска помощ по ал. 2 се отчита най-късно до 17,00 ч. на първия работен ден, следващ деня на извършване на дейността.

(6) При констатиране на грешки в подадената информация, свързани с регистрационни данни, номенклатури и договорена дейност и договорен капацитет на лечебното заведение като брой и вид болнични легла (съгласно правилника за устройството и дейността на лечебното заведение и за срока на договора), ИЗПЪЛНИТЕЛЯТ получава автоматична нотификация от информационната система на НЗОК и подаденият файл не се обработва от НЗОК до получаване на нов с коректни данни.

(7) Грешки по ал. 6 могат да са:

1. регистрационни номера на лечебните заведения, УИН на лекарите, отразени в първичните медицински документи, код на специалност на лекаря, номер на договора с НЗОК и регистрационните данни на ЗОЛ;

2. подадена дейност извън предмета на договора с НЗОК;

3. несъответствия с установените номенклатури в нормативната уредба, относима към заплащаната от НЗОК дейност.

4. несъответствия между приема на пациенти по КПр и брой и вид болнични легла (съгласно правилника за устройството и дейността на лечебното заведение за срока на договора), посочени в договора.

(8) Файл с коригирани данни се приема най-късно до 10,00 ч. на втория работен ден, следващ деня на извършване на дейността. Въвеждане на други грешни данни във файла от ИЗПЪЛНИТЕЛЯ не е повод за корекция на данните.

(9) ВЪЗЛОЖИТЕЛЯТ не заплаща за дейност, която не е подадена в ежедневните файлове и не е приета от информационната система на НЗОК в сроковете по ал. 5 и 8.

(10) Ежедневно подадената по електронен път информация се обработва в информационната система на НЗОК. След окончателната обработка за календарен месец в срок до 15,00 ч. на седмия работен ден, следващ отчетния месец, РЗОК изпраща по електронен път на ИЗПЪЛНИТЕЛЯТ месечно известие, съдържащо одобрената и отхвърлената от заплащане дейност, както и съответните основания за отхвърляне.

(11) Месечното известие по ал. 10 се подписва от директора на РЗОК или от упълномощено от него длъжностно лице с УЕП съгласно чл. 13, ал. 2 ЗЕДЕП.

(12) Основания за отхвърляне от заплащане по ал. 10 са:

1. лицето, на което е оказана медицинската помощ, няма право да получава медицинска помощ по КПр, заплащана от НЗОК:

а) не е от категорията лица, задължително здравноосигурени в НЗОК съгласно чл. 33, ал. 1 ЗЗО;

б) не е осигурено в друга държава, за което се прилагат правилата за координация на системите за социална сигурност/двустранни спогодби;

в) подлежи на задължително здравно осигуряване в НЗОК, но е с прекъснати здравноосигурителни права и не е възстановило същите до датата на дехоспитализацията/извършване/завършване на дейността;

г) не е от категорията здравнонеосигурени лица по § 2 или § 8 от ЗБНЗОК за 2019 г.*,* за които НЗОК заплаща определени видове медицинска помощ.

2. при изпълнението на КПр не е спазен съответният диагностично-лечебен алгоритъм, изискването за минимален болничен престой и/или условията за завършеност на КПр;

3. наличие на основание за незаплащане, установено в чл. 18;

4. не са изпълнени изискванията на чл. 6;

5. наличие на основание за незаплащане, установено в чл. 31.

6. несъответствия между приема на пациенти по КПр и брой и вид болнични легла (съгласно правилника за устройството и дейността на лечебното заведение за срока на договора), посочени в договора.

(13) Възражения във връзка с ал. 9 се разглеждат и решават в съответната РЗОК само за случаите на форсмажорни обстоятелства, независещи от ИЗПЪЛНИТЕЛЯ. ИЗПЪЛНИТЕЛЯТ трябва да уведоми за тези обстоятелства РЗОК в сроковете по ал. 5 и да представи писмени доказателства.

(14) Възражения във връзка с ал. 10 и 12 се разглеждат и решават само след контрол. За одобрените за заплащане след контрол дейности директорът на РЗОК или упълномощено от него длъжностно лице изпраща по електронен път през информационната система на НЗОК известие след контрол, подписано с електронен подпис.

(15) Не се разрешават корекции на ежедневно подадени файлове, приети и „успешно обработени“ в електронната система на НЗОК.

**Чл. 25.** (1) ВЪЗЛОЖИТЕЛЯТ заплаща договорената и извършената дейност по КПр на ИЗПЪЛНИТЕЛЯ след представяне на електронни финансови-отчетни документи.

(2) В електронните финансово-отчетни документи по ал. 1 се включва само договорена и извършена дейност по КПр на ИЗПЪЛНИТЕЛЯ, подадена в ежедневните файлове по реда на чл.24 и неотхвърлена от заплащане в месечното известие по чл. 24, ал. 10.

(3) При оказана медицинска дейност по КПр на лица с право на здравно осигуряване, удостоверено от друга държава – членка на ЕС/ЕИП, или съгласно двустранни спогодби, НЗОК заплаща след представяне на отделни документи по ал. 1 и на заверени от ИЗПЪЛНИТЕЛЯ копия от удостоверителните документи за право на здравно осигуряване и „Декларация при ползване от осигурени лица на права на спешна и неотложна помощ от пакета на НЗОК срещу представена ЕЗОК или удостоверение, временно заместващо ЕЗОК“ по приложение № 3 от НРД за медицинските дейности за 2018 г.

(4) При оказана КПр № 3 и 4 на здравнонеосигурени лица по § 2, ал. 1 от ЗБНЗОК 2019 г. (за интензивни грижи) ВЪЗЛОЖИТЕЛЯТ заплаща след представяне на отделни документи по ал. 1.

(5) При оказана медицинска дейност по КПр на лица по § 8, ал. 1 от ЗБНЗОК 2019 г. ВЪЗЛОЖИТЕЛЯТ заплаща след представяне на отделни документи по ал. 1 и на уведомленията от директора на дирекция „Социално подпомагане“ за установено наличие на права.

(6) Здравноосигурителният статус на ЗОЛ с прекъснати и впоследствие възстановени здравноосигурителни права се удостоверява с документ, издаден от НАП.

**Чл. 26.** (1) ВЪЗЛОЖИТЕЛЯТ определя стойности на дейностите за БМП, медицински изделия, прилагани в БМП и лекарствени продукти за лечение на злокачествени заболявания в условията на БМП, които НЗОК заплаща извън стойността на оказваните медицински услуги, съгласно (Правилата), приети на основание чл. 4, ал. 4 от ЗБНЗОК за 2019 г. от Надзорния съвет на НЗОК.

(2) В стойностите по ал. 1 не влизат дейностите, оказани на:

1. лица по § 2, ал. 1 от ЗБНЗОК 2019 г*.* (за интензивни грижи);

2. лица по § 8, ал. 1 от ЗБНЗОК 2019 г.;

3. лица, осигурени в друга държава, за които се прилагат правилата за координация на системите за социална сигурност/двустранни спогодби за социално осигуряване, по силата на които лицата имат право на болнична помощ, предоставяна от НЗОК.

**Чл. 27.** (1) ВЪЗЛОЖИТЕЛЯТ закупува от ИЗПЪЛНИТЕЛЯ КП, съгласно този договор, в рамките на стойностите, определени по чл. 29.

(2) В част А на приложение № 2 към този договор се вписват броя на леглата по специалност, съгласно чл. 1.

(3) В част Б на приложение № 2 „Стойности за заплащане през 2019 г. на обеми на дейностите в БМП, на медицинските изделия в БМП и на лекарствените продукти за лечение в условията на БМП, които НЗОК заплаща извън стойността на оказваните медицински услуги“ към този договор се определят месечни стойности за периодите на дейност м. декември 2018 г. - м. ноември 2019 г., заплащани през 2019 г.

**Чл. 28.** Закупените от ВЪЗЛОЖИТЕЛЯТ обеми дейности по този договор се вписват в част А на приложение № 2 към този договор по специалност на звената в структурата на ИЗПЪЛНИТЕЛЯ, от които са отчетени.

**Чл. 29.** (1) Стойностите по чл. 27, ал. 3 се определят от ВЪЗЛОЖИТЕЛЯ по реда на Правилата.

(2) Месечните стойности по ал. 1 за дейностите за БМП (КП, КПр, АПр) се определят като обща месечна стойност по всички сключени от ИЗПЪЛНИТЕЛЯ договори с ВЪЗЛОЖИТЕЛЯ.

(3) Стойностите по чл. 27, ал. 3 по раздели 2 - 4 на част Б от Приложение № 2 към договора се попълват със стойността на получените от ИЗПЪЛНИТЕЛЯ плащания по съответния ред.

(4) Ръководителите на ИЗПЪЛНИТЕЛЯ носят отговорност за изпълнението и разпределението, в рамките на лечебното заведение, на определените по чл. 27, ал. 3 параметри за осъществяване на дейността. Приоритетно се осигурява изпълнението на дейносттите, свързани със спешността и лечението на онкологично болни пациенти.

**Чл. 30.** (1) ВЪЗЛОЖИТЕЛЯТ текущо анализира постъпващата информация от ежедневните отчети на ИЗПЪЛНИТЕЛЯ по чл. 24 за достигнатото изпълнение на стойностите по чл. 29, ал. 1.

(2) В случай на констатирана от ВЪЗЛОЖИТЕЛЯ при анализа по ал. 1 тенденция за изпреварващо достигане от конкретен изпълнител на определените стойности, ВЪЗЛОЖИТЕЛЯТ извършва внезапен контрол.

(3) ВЪЗЛОЖИТЕЛЯТ извършва ежедневенанализ на използваемостта на леглата. Анализът се извършва на данните за всички подаденив ежедневните файлове по чл. 24 хоспитализации за даден месец спрямо брой и вид болнични легла, посочени в договора на лечебното заведение, с които ще се осигури изпълнението му.

(4) В случай на констатирана от ВЪЗЛОЖИТЕЛЯТ при анализа по ал. 3 използваемост на леглата в дни, надвишаваща броя на дните в дадения месец, ВЪЗЛОЖИТЕЛЯТ извършва контрол преди заплащане на цялата дейност по дадената специалност, осъществена в структури с определено ниво на компетентност. Изключения се допускат в случаите на възникване на бедствие и при обявяване на извънредна епидемична обстановка, в съответствие с условията по Наредба № 49 от 2010 г. за основните изисквания, на които трябва да отговарят устройството, дейността и вътрешният ред на лечебните заведения за болнична помощ и домовете за медико-социални грижи.

(5) При наличие на отклонение в ежедневно подаваната информация за дейността спрямо определените в този договор брой легла по клиники и отделения, ВЪЗЛОЖИТЕЛЯТне заплаща превишението.

**Чл. 31.** (1) ИЗПЪЛНИТЕЛЯТ отчита с финансово-отчетни документи извършени по реда на този договор КПр на стойност, в рамките или под равнището на *м*есечната стойност за този вид дейности, по чл. 29, ал. 1.

(2) Потвърдените за заплащане дейности в месечните известия по чл. 24, ал. 10 са в рамките на стойностите за съответния месец в приложение № 2 към този договор.

(3) За прилагане на ал. 2 в месечните известия по чл. 24, ал. 10 ВЪЗЛОЖИТЕЛЯТ посочва дейностите, отхвърлени поради надвишаване на стойностите за съответния месец в приложения № 2 към договора.

(4) Дейностите по ал. 3 се определят по реда на последно извършена по време дейност, за целия случай на лечение на пациента.

(5) ИЗПЪЛНИТЕЛЯТ не може да предявява за закупуване от ВЪЗЛОЖИТЕЛЯ дейности и медицински изделия, отхвърлени от заплащане поради надвишаване на стойностите за съответния месец в приложения № 2 към договора.

(6) ИЗПЪЛНИТЕЛЯТ може да подаде към ВЪЗЛОЖИТЕЛЯ писмено заявление за увеличение на размера на месечната стойност за случаите на спешна диагностика и лечение по КП, КПр или АПр, за сметка на до 5% от утвърдената стойност за следващия месец в приложение № 2 от индивидуалния договор за периода м.февруари – м.декември 2019 г. (период на извършване на дейността: м.януари – м.ноември 2019 г.).

(7) Промените в приложение № 2 към индивидуалния договор, при прилагане на ал. 6, се договарят между ИЗПЪЛНИТЕЛЯ и ВЪЗЛОЖИТЕЛЯ в срока за представяне на отчетите за заплащане на дейността за съответния месец.

**Чл. 32.** (1) В случаите когато след заплащане на отчетената месечна дейност се установи недостигане от ИЗПЪЛНИТЕЛЯ на определените месечни стойности по чл. 29, ал. 1 в приложение № 2 към договора, в приложението се отразяват стойностите на заплатената за месеца дейност. С разликата между определената и заплатената месечна стойност се увеличава месечната стойност за следващия месец в приложение № 2 към договора, до 31.08.2019 г.

(2) Стойностите на отхвърлените от заплащане случаи при извършения контрол преди плащане, не могат да се прехвърлят по реда на ал.1 за следващ период на дейност.

(3) ВЪЗЛОЖИТЕЛЯТ може да внесе мотивирано предложение до НС на НЗОК за коригиране на определените стойности в приложение № 2 по договорите с ИЗПЪЛНИТЕЛЯ, на основание получено от ИЗПЪЛНИТЕЛЯ мотивирано предложение, водещо до промяна на определените стойности в края на периода м. декември 2018 г. - м. август 2019 г. или м. септември - м. ноември 2019 г., при наличие на неусвоени средства на ниво РЗОК.

(4) ВЪЗЛОЖИТЕЛЯТ може да внесе мотивирано предложение до НС на НЗОК за компенсирани промени между определените средства по изпълнители на БМП при наличие на структурни и организационни промени в дейността им, на територията на съответната РЗОК. Към мотивираните предложения се представят писмените съгласия на съответните изпълнители на БМП, за които са предложени компенсираните промени.

(5) ВЪЗЛОЖИТЕЛЯТ може, в рамките на утвърдения му от НС на НЗОК заделен резерв по реда на Правилата, да разпределя допълнителни средства по договорите с изпълнителите на БМП за заявените за заплащане случаи, които са над определените им месечни стойности по чл. 27, ал. 3, чрез представяне на мотивирано становище за внасяне за разглеждане в НС на НЗОК.

(6) Допълнителни стойности към договорите на изпълнителите на БМП по ал. 5 се разпределят в следната последователност:

1. За лечебни заведения, разполагащи с разкрита клиника/отделение по „Спешна медицина“, осигуряващи непрекъснат прием на пациенти и на територията им е разкрита структура на ЦСМП и за лечебни заведения по чл. 10 т. 6 от ЗЛЗ (диализен център).

2. За лечебни заведения, разполагащи с разкрита клиника/отделение по „Спешна медицина“ и осигуряващи непрекъснат прием.

3. За лечебни заведения, осъществили прием на пациенти по спешност, извън случаите по т. 1 и т. 2.

4. Други случаи, необхванати в т. 1, т. 2 и т. 3.

(7) Съгласуваните предложения и мотивираните становища от директорите на РЗОК, съгласно ал. 4 и ал. 5, се разглеждат на тримесечие от НС на НЗОК, след представяне в ЦУ на НЗОК в сроковете: от 01.04.2019 г. – до 15.04.2019 г.; от 01.07.2019 г. – до 15.07.2019 г. и от 01.09.2019 г. до 15.09.2019 г.

**Чл. 33.** Надзорният съвет на НЗОК утвърждава корекции по стойностите на разходите за БМП на РЗОК в съответствие с параметрите на средствата по бюджета на НЗОК за здравноосигурителни плащания за БМП на национално ниво.

**Чл. 34.** ВЪЗЛОЖИТЕЛЯТ не заплаща за оказана болнична медицинска помощ от лечебните заведения в нарушение на посочените в техните договори обеми и стойности.

**Чл. 35.** Не се допуска заплащане на дейност за оказване на болнична медицинска помощ, в извършването на която е участвал лекар, който не е посочен в приложение № 1 на договора като специалист на основен трудов договор, с изключение на случаите по [чл. 260, ал. 2](apis://Base=NARH&DocCode=30492&ToPar=Art260&Type=201/) и [чл. 260а](apis://Base=NARH&DocCode=30492&ToPar=Art260а&Type=201/) от НРД за медицинските дейности за 2018 г.

**Чл. 36.** (1) В случай, че ВЪЗЛОЖИТЕЛЯТ не заплати на ИЗПЪЛНИТЕЛЯ извършената и отчетена дейност по КПр в сроковете, определени в НРД за медицинските дейности за 2018 г. и настоящия договор, ВЪЗЛОЖИТЕЛЯТ дължи на ИЗПЪЛНИТЕЛЯ законна лихва за забава за просроченото време.

(2) Редът на ал. 1 не се прилага в случай на недостиг на бюджетни средства на НЗОК за здравноосигурителни плащания за БМП и взето решение на Надзорния съвет на НЗОК за извършване на частично плащане и/или за отлагане на плащанията за отчетените от ИЗПЪЛНИТЕЛЯ дейности, за които не са констатирани основания за отхвърляне от плащане по чл. 24, ал. 12.

**Чл. 37.** (1)ИЗПЪЛНИТЕЛЯТ подава отчетните документи по чл. 25, ал. 3, ал. 5 и ал. 6 ежемесечно в РЗОК по утвърден график до осмия работен ден на месеца, следващ отчетния.

(2) Електронните финансово-отчетни документи (фактури или дебитни/кредитни известия към тях) по чл. 25, се подават в утвърден от НЗОК формат през интернет портала на НЗОК или чрез web услуга, подписани с УЕП по смисъла на чл. 13, ал. 2 от ЗЕДЕП.

(3) Електронна фактура по ал. 2 се подава в срок до един работен ден след изпращане на месечното известие и включва договорената и извършена медицинска дейност, одобрена за заплащане в това месечно известие.

(4) Дебитно известие към фактура по ал. 2 се подава в срок до един работен ден след изпращане на известие след контрол по чл. 24, ал. 14 и включва одобрената за заплащане медицинска дейност в това известие.

**Чл. 38.** (1) При подаване на електронен финансов документ по чл. 37 информационната система на НЗОК извършва автоматична проверка.

(2) При констатиране на грешки в електронните финансово-отчетни документи, свързани с регистрационни данни и реквизити, ИЗПЪЛНИТЕЛЯТ получава автоматична нотификация от информационната система на НЗОК и документите не се обработват от НЗОК до получаване на коректни електронни финансово-отчетни документи в сроковете по чл. 37, ал. 3 и 4.

**Чл. 39.** (1) При успешно обработен електронен финансов документ от информационната система на НЗОК се извършва проверка и от ВЪЗЛОЖИТЕЛЯ.

(2) При констатиране на грешки в електронен финансово-отчетен документ ИЗПЪЛНИТЕЛЯТ получава нотификация чрез профила си в информационната система на НЗОК и документът не се приема от ВЪЗЛОЖИТЕЛЯ до получаване на коректен електронен финансово-отчетен документ в срок от един работен ден след получаване на нотификацията

**Чл. 40.** (1) За приет финансово-отчетен документ се счита документът, подписан с електронен подпис от директора на РЗОК или упълномощено от него длъжностно лице.

(2) ИЗПЪЛНИТЕЛЯТ получава нотификация чрез профила си в информационната система на НЗОК за приетия финансово-отчетен документ.

**Чл. 41.** Плащанията на ИЗПЪЛНИТЕЛЯ се извършват чрез РЗОК до 25-то число на месеца, следващ отчетния, с изключение на:

1. плащанията по финансово-отчетни документи по чл. 25, ал. 4, които се извършват в срок до 10 работни дни след постъпване в НЗОК на трансферните средства от МЗ;

2. плащанията по финансово-отчетни документи по чл. 25, ал. 5, които се извършват в срок до 10 работни дни след постъпване в НЗОК на превод на целеви средства от Агенцията за социално подпомагане;

**Чл. 42.** (1) При писмено заявен отказ от страна на ИЗПЪЛНИТЕЛЯ да изпълни корекциите по чл. 38 и 39, ВЪЗЛОЖИТЕЛЯТ не заплаща отчетената дейност.

(2) При неспазване на посочените в чл. 37, чл. 38 и чл. 39 срокове за представяне на финансово-отчетните документи, обработката им и съответното заплащане се извършват в сроковете за следващ период на отчитане.

(3) Ако исканите поправки по чл. 38 и 39 не се извършат до края на втория месец, следващ отчетния, на изпълнителя на БМП не се заплаща по този ред.

**Чл. 43.** (1) Плащанията се извършват в левове по банков път по обявена от ИЗПЪЛНИТЕЛЯ в настоящия договор банкова сметка.

(2) При промяна на банковата сметка, посочена в настоящия договор, се сключва допълнително споразумение за това обстоятелство.

**Чл. 44.** За неверни данни, посочени в отчетите и справките, изискуеми по договора, ИЗПЪЛНИТЕЛЯТ носи отговорност.

## РАЗДЕЛ VІ

**ДОКУМЕНТАЦИЯ, ДОКУМЕНТООБОРОТ И ИНФОРМАЦИОННО ОСИГУРЯВАНЕ**

**Чл. 45.** Съществуващите документи в системата на здравеопазването се използват, доколкото не противоречат на документите, определени с НРД за медицинските дейности за 2018 г.

**Чл. 46.** (1)Документацията, която е длъжен да води и съхранява ИЗПЪЛНИТЕЛЯТ, включва документите, посочени в диагностично-лечебният алгоритъм на всяка КПр, както и първичните медицински документи по приложение № 2а от НРД за медицинските дейности за 2018 г. и финансово-отчетни по Закона за счетоводството.

(2) Първични медицински документи са:

1. „Медицинско направление за клинични процедури/амбулаторни процедури“ (бл. МЗ - НЗОК № 8);

2. „Медицинско направление за провеждане на процедури/амбулаторни процедури“ (бл. МЗ-НЗОК № 8А).

**Чл. 47.** Първичните медицински документи по чл. 46, както и документите за извършени основни диагностични процедури се подписват само от лекари, включени в приложение № 1 от настоящия договор.

РАЗДЕЛ VІІ

**КОНТРОЛ ПО ИЗПЪЛНЕНИЕ НА ДОГОВОРА.**

**ПОСЛЕДИЦИ ПРИ НЕИЗПЪЛНЕНИЕ НА ДОГОВОРА.**

**Чл. 48.** (1) Контролът по изпълнение на договора, се извършва в съответствие с глава втора, раздел Х от ЗЗО и глава двадесета на НРД за медицинските дейности за 2018 г.

(2) Условията и редът за осъществяване на контрол по ал. 1 се определят с инструкция, издадена от управителя на НЗОК на основание чл. 72, ал. 10 от ЗЗО, която се публикува на интернет страницата на НЗОК.

(3) Контролът по ал.1 се осъществява чрез проверки, извършвани от контролните органи по чл. 72, ал. 2 от ЗЗО: длъжностни лица - служители на НЗОК и от длъжностни лица от РЗОК - контрольори.

**Чл. 49.** (1) При констатирани нарушения от контролните органи по чл. 72, ал. 2 от ЗЗО по изпълнение на настоящия договор за оказване на медицинска медицинска помощ се налагат:

1. санкции, предвидени в глава двадесет и първа на НРД за медицинските дейности за 2018 г.;

2. глоби или имуществени санкции съгласно административнонаказателните разпоредби на ЗЗО.

(2) Контролните органи по ал. 1 съставят протокол за резултатите от извършена проверка и установени нарушения по чл. 73, ал. 1 от ЗЗО и/или акт за установяване на административни нарушения по чл. 105д и 105е от ЗЗО.

(3) Санкциите, предвидени в глава двадесет и първа на НРД за медицинските дейности за 2018 г., се налагат със заповед на управителя на НЗОК, съответно на директора на РЗОК.

(4) Наказателните постановления се издават от управителя на НЗОК, съответно от директора на РЗОК или от оправомощени от него длъжностни лица.

**Чл. 50.** (1) В случаите, когато ИЗПЪЛНИТЕЛЯТ е получил от НЗОК суми без правно основание, които не са свързани с нарушение по ЗЗО или на НРД за медицинските дейности/Решението и това е установено при проверка от контролните органи по чл. 72, ал. 2 от ЗЗО, се прилагат разпоредбите на чл. 76а от ЗЗО.

(2) Когато ИЗПЪЛНИТЕЛЯТ е получил от НЗОК суми без правно основание, в резултат на нарушение по ЗЗО или на НРД за медицинските дейности/Решението, се прилагат разпоредбите на чл.76б от ЗЗО.

РАЗДЕЛ VІІІ  
СРОК НА ДЕЙСТВИЕ И РЕД ЗА ПРЕКРАТЯВАНЕ НА ДОГОВОРА

**Чл. 51.** Настоящият договор се сключи за срока на действие на договора за изменение и допълнение на НРД за медицинските дейности за 2018 г. (обн., ДВ, изм. и доп., бр. 4 от 11.01. 2019 г., в сила от 1.01.2019 г.) и е в сила до приемането на нов НРД, съответно на анекс към него или при промяна на действащия НРД, съответно на анекса към него.

**Чл. 52.** (1) Договорът се прекратява, без която и да е от страните да дължи предизвестие:

1. по взаимно писмено съгласие между страните, изразено писмено;

2. с изтичане на уговорения срок;

3. при закриване по реда на ЗЛЗ на лечебното заведение-ИЗПЪЛНИТЕЛ;

*(т. 3 се прилага при ИЗПЪЛНИТЕЛ - лечебно заведение по чл. 5, ал. 1 от ЗЛЗ)*

4. при отнемане на разрешението за осъществяване на лечебна дейност в случаите по чл. 51 от ЗЛЗ - от датата на съобщаване на лечебното заведение на акта на отнемане на разрешението;

*(т. 4 се прилага при ИЗПЪЛНИТЕЛ - за лечебни заведения за болнична помощ по чл. 9, ал. 1 от ЗЛЗ )*

5. при прекратяване, ликвидация или обявяване в несъстоятелност на ИЗПЪЛНИТЕЛЯ - юридическо лице - от момента на настъпване на съответното юридическо събитие;

6. при настъпила обективна невъзможност за изпълнение на целия или на част от договора - изцяло или частично – по отношение на съответната част.

(2) В случаите на заличаване от регистъра на съответната РК на БЛС или отнемане на правото да упражнява медицинска професия на лекар, работещ в лечебното заведение – ИЗПЪЛНИТЕЛ, договорът се прекратява частично по отношение на този лекар.

**Чл. 53.** (1) Договорът се прекратява без предизвестие от страна на ВЪЗЛОЖИТЕЛЯ, когато:

1. ИЗПЪЛНИТЕЛЯТ е прекратил дейността си за повече от двадесет дни, без да уведоми РЗОК - от датата на прекратяване на дейността, установена от контролните органи на РЗОК;

2. ИЗПЪЛНИТЕЛЯТ не представи повече от три последователни месеца отчети за извършена дейност;

3. в случай, че ИЗПЪЛНИТЕЛЯТ не отговаря на условията за извършване на дейността-предмет на договора, установена в нормативен акт или НРД за медицинските дейности за 2018 г.

4. договорът е сключен в нарушение на нормативен акт или НРД.

(2) ВЪЗЛОЖИТЕЛЯТ прекратява договора с ИЗПЪЛНИТЕЛЯ, в следните случаи:

1. при отчитане на дейност, която не е извършена – частично за съответната КПр, по която е отчетена дейността;

2. при повторно извършване на нарушението по т. 1 - договорът се прекратява изцяло.

**Чл. 54.** Договорът може да се прекрати с писмено предизвестие от страна на ИЗПЪЛНИТЕЛЯ в срок от един месец, доколкото страните не са уговорили по-дълъг срок, но не повече от три месеца.

**Чл. 55.** Прекратяването на договора не освобождава ВЪЗЛОЖИТЕЛЯ от задължението да заплати извършените дейности до прекратяването на договора по представени отчетни документи.

### ДОПЪЛНИТЕЛНА РАЗПОРЕДБА

**§ 1.** С правата и задълженията на ЗОЛ по настоящия договор се ползват лицата по чл. 33 от ЗЗО с непрекъснати здравноосигурителни права, както и:

1. лицата, осигурени в друга държава-членка на ЕС, държава от ЕИП или Конфедерация Швейцария, за които се прилагат правилата за координация на системите за социална сигурност по смисъла на §1, т. 22 от ДР на ЗЗО - за съответния обхват медицинска помощ, в зависимост от приложимото спрямо лицата законодателство и които са доказали правото си на медицинска помощ с удостоверителни документи за право на обезщетения в натура в случай на болест, майчинство, трудови злополуки или професионални заболявания, издадени по реда на правилата за координация на системите за социална сигурност, както и гражданите на държави, с които Р България има сключени международни договори за социална сигурност;

2. здравнонеосигурени лица по§ 2, ал. 1 от ЗБНЗОК за 2019 г. - за интензивно лечение;

3. лица по § 8, ал. 1 от ЗБНЗОК за 2019 г., които нямат доход и/или лично имущество, което да им осигурява лично участие в здравноосигурителния процес по реда на Постановление № 17 на Министерския съвет от 2007 г. за определяне на условията и реда за разходване на целевите средства за диагностика и лечение в лечебни заведения за болнична помощ на лица, които нямат доход и/или лично имущество, което да им осигурява лично участие в здравноосигурителния процес - за диагностика и лечение в лечебни заведения за болнична помощ.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§ 2.** В съответствиес § 105, ал. 2 от ПЗР на Договор № РД-НС-01-1-2 от 27 декември 2018 г. за изменение и допълнение от НРД за медицинските дейности за 2018 г. настоящият договор влиза в сила от датата на подписването му ...................... 2019 г.

*(при условие, че до момента на сключване на настоящия договор изпълнителят не е работил по договор с НЗОК)*

**§ 3.** (1) При осигурена техническа възможност от страна на НЗОК:

1. ИМП имат достъп с електронен подпис чрез WEB услуги и справки до „Регистър протоколи 1А/В/С“ с информация за издадените на ЗОЛ протоколи от комисиите за експертизи в ЦУ на НЗОК и РЗОК.

2. Специалистът по профила на заболяването, работещ по договор с НЗОК в извънболничната помощ, или лекар, член на специализирана комисия в лечебни заведения за БМП, изпраща през портала на НЗОК досие на ЗОЛ в електронен вариант на необходимата медицинска документация, включена в утвърдените изисквания. Хартиен вариант на досието се съхранява при специалиста или специализираната комисия и е обект на контрол.

(2) Електронните услуги по ал. 1 се предоставят на портала на НЗОК.

**§ 4.** При осигурена техническа възможност от страна на НЗОК ИМП имат достъп с електронен подпис чрез web услуги и справки до информация за предписаните и отпуснати на ЗОЛ лекарствени продукти, медицински изделия и диетични храни за специални медицински цели за домашно лечение.

**§ 5.** При осигурена техническа възможност за регистриране и отчитане на оказана медицинска помощ по договор с НЗОК в полза на ЗОЛ (вкл. предписани и отпуснати лекарствени продукти, вложени медицински изделия и диетични храни за специални медицински цели) се въвежда лична електронна здравна карта на ЗОЛ.

**§ 6.** При осигурена техническа възможност изпълнителите на медицинска помощ ИЗПЪЛНИТЕЛЯТ подават в електронен вид в определен от НЗОК формат данни за формиране на съдържанието на национални регистри: Регистър на ражданията, Регистър на пациентите с установен захарен диабет, Национален раков регистър, Национален регистър по инвазивна кардиология и Регистър на лица с психични заболявания.

**§ 7.** При осигурена техническа възможност от 1.07.2018 г. изпълнителите на БМП в ежедневно подаваната информация включват и данни от „История на заболяването“ през портала на НЗОК.

**§ 8.** Страните се задължават да се информират взаимно в писмена форма за промяна на адресите, включително електронни адреси, посочени при подписване на този договор, в 7-дневен срок от настъпване на промяната.

**§ 9.** Всички спорове между страните се решават чрез преговори, а когато това е невъзможно - по установения в закона ред.

**§ 10.** За всички неуредени въпроси се прилогат ЗЗО, НРД за медицинските дейности за 2018 г. и действащите относими нормативни актове.

Неразделна част от договора представляват следните приложения:

1. приложение № 1 „Списък на специалистите, работещи по КПр”;

2. приложение № 1а „Списък на специализантите, работещи по КПр”;

2. приложение № 2 „Стойности за заплащане през 2019 г. на обеми на дейностите в БМП, на медицинските изделия в БМП и на лекарствените продукти за лечение в условията на БМП, които НЗОК заплаща извън стойността на оказваните медицински услуги“.

Настоящият договор се подписа в два еднообразни екземпляра – по един за директора на РЗОК-………………………………… и за ИЗПЪЛНИТЕЛЯ.

Адреси за кореспонденция/електронни адреси:

1. На ВЪЗЛОЖИТЕЛЯ: РЗОК……………………………………………….
2. На ИЗПЪЛНИТЕЛЯ:………………………………………………………

**ЗА ВЪЗЛОЖИТЕЛЯ:** **ЗА ИЗПЪЛНИТЕЛЯ:**